ยังแกว่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 16 มี.ค. ดัชนีจะแกว่งตัวผันผวน กรอบขาขึ้นตามเม็ดเงินไหลเข้าเก็งกำไรค่าเงินและยังต้องติดตามการเมือง
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) เปิดเผยว่า ดัชนีวันนี้มีทิศทางผันผวนแต่ในกรอบขาขึ้นได้จากที่เม็ดเงินต่างชาติไหลเข้ามาภูมิภาคเอเชียที่เข้ามาเก็งกำไรค่าเงินเอเชียมีทิศทางแข็งขึ้นกว่าทางสหรัฐ อีกทั้งมีแนวโน้มปรับดอกเบี้ยเร็วกว่าภูมิภาคอื่น แต่ระหว่างวันอาจมีแรงขายทำกำไรออกมาบ้าง 
“ตอนนี้ให้น้ำหนักเม็ดเงินไหลเข้ามากกว่าปัจจัยการเมืองในประเทศ เพราะต่างชาติต้องการนำเงินมาพักฐานไว้ระยะสั้นก่อน แต่การที่เรามีประเด็นการเมืองกดดันทำให้เม็ดเงินและดัชนีหุ้นปรับขึ้นไม่มากเท่ากับประเทศเพื่อนบ้าน”
ด้านธนาคารแห่งประเทศไทย (ธปท.) มีทิศทางชัดเจนแล้วว่าจะปรับขึ้นดอกเบี้ยในการประชุมครั้งหน้า ขณะที่นักลงทุนควรติดตามการประชุมของธนาคารกลางสหรัฐ (เฟด) ในคืนวันที่ 16 มี.ค. ว่า จะประกาศขึ้นดอกเบี้ยหรือไม่ เพราะมีผลต่อการเคลื่อนไหวค่าเงิน
ประเมินกรอบดัชนีมีแนวต้าน 740 จุด และแนวรับ 727 จุด 
ส่วนกลยุทธ์การลงทุนหากดัชนีอ่อนตัวลง พอมีจังหวะให้เก็งกำไรในหุ้นขนาดใหญ่ที่มีสภาพคล่องตามเม็ดเงินต่างชาติได้ โดยเฉพาะกลุ่มธนาคารพาณิชย์
ตลาดหุ้นวานนี้ปิดที่ 734.83 จุด เพิ่มขึ้น 1.49 จุด หรือ 0.20% มูลค่าการซื้อขาย 13,215 ล้านบาท 
แบ่งซื้อขายรายกลุ่ม ต่างชาติยังคงเดินหน้าซื้อสุทธิอีก 1,311 ล้านบาท สถาบันขายสุทธิ 261 ล้านบาท บัญชีบริษัทหลักทรัพย์ซื้อสุทธิ 364 ล้านบาท และรายย่อยขายสุทธิ 1,414 ล้านบาท